लॉकडाउन कानपुर:- वीडियो वायरल होने के बाद हटाए गए पनकी थानाध्यक्ष - Amja Bharat
Home / Kanpur / लॉकडाउन कानपुर:- वीडियो वायरल होने के बाद हटाए गए पनकी थानाध्यक्ष
लॉकडाउन कानपुर:- वीडियो वायरल होने के बाद हटाए गए पनकी थानाध्यक्ष
मंदिर जा रहे बुजुर्ग से बदसलूकी करना पनकी थानाध्यक्ष को भारी पड़ गया। वीडियो वायरल होने के बाद एडीजी और एसएसपी प्रकरण की जांच कराई और त्वरित कार्रवाई करते हुए पनकी थानाध्यक्ष को लाइन हाजिर करके हटा दिया है। अब उनकी जगह पर सजेती एसओ शैलेंद्र कुमार को चार्ज दिया गया है।
आमजा भारत सवांददाता:- बुधवार को दोपहर बाद एक वीडियो वारयरल हुआ था। इस वीडियो में पनकी थानाध्यक्ष विनोद कुमार सिंह सह कर्मियों के साथ एक बुजुर्ग से बदसलूकी करते नजर आ रहे थे। बुजुर्ग ने माफी मागते हुए उनसे कहा कि वह मंदिर में पीपल के पेड़ पर जल चढ़ाने जा रहे हैं। इसके बावजूद उन्होंने मंदिर जा रहे बुजुर्ग की पूजा थाली में रखे पात्र से जल फैला दिया और फिर उन्हें सड़क पर काफी दूर तक मेढक चाल चलवाया था। इसका वीडियो वायरल होने के बाद पुलिस के आला अधिकारियों ने मामला संज्ञान में लेकर जांच शुरू कराई थी। वहीं शासन स्तर पर भी घटना को लेकर पूछताछ की गई थी।
एडीजी जय नरायन सिंह व डीएम डाॅ. ब्रह्मदेव राम तिवारी ने भी मामले में जांच के बाद कार्रवाई का आश्वासन दिया था। इस मामले में एसएसपी अनंत देव ने सीओ कल्याणपुर अजय कुमार को जांच सौंपी थी। प्राथमिक जांच में पनकी थानाध्यक्ष विनोद कुमार सिंह को दोषी पाया गया है। एसएसपी ने बताया कि सीओ की जांच के आधार पर पनकी थाना प्रभारी विनोद कुमार सिंह को लाइन हाजिर कर दिया है। उनके स्थान पर सजेती में तैनात शैलेंद्र प्रताप को पनकी का नया थाना प्रभारी बनाया गया है।
लॉकडाउन कानपुर:- वीडियो वायरल होने के बाद हटाए गए पनकी थानाध्यक्ष Reviewed by gaurav shukla on Thursday, April 30, 2020 Rating: 5